বর্তমানে সেপা প্রকল্পে নতুন ব্যাচের প্রশিক্ষণ নিচ্ছে কুড়িগ্রামের মেয়ে শাহিনা আক্তার। তিনি বলেন, ‘আমি কুড়িগ্রাম কলেজে অনার্স করছি। আমি গরিব পরিবারের সন্তান। টিউশনি করে পড়াশোনা ও অন্যান্য খরচ চালাচ্ছি। আমার কিছু বান্ধবী বিটাক থেকে প্রশিক্ষণ নিয়ে এখন ভালো চাকরি করছে। তাই আমিও বিটাকে সেপা প্রশিক্ষণ নিচ্ছি।’ শাহানা বলেন, ‘প্রশিক্ষণ নিতে আসার আগে মনে হয়েছিল মেয়ে বলে কিছুই করতে পারব না। কিন্তু এখন মনে হচ্ছে অনেক কিছুই করতে পারব।’